section_heading: Pozadina
paragraph_text: U intervjuu održanom idućega mjeseca u australskom časopisu Mixdown gitarist Kirk Hammett izjavio je da sastav namjerava ući u studio kad završi turneja WorldWired Tour kojom podržava album Hardwired... to Self-Destruct. Komentirao je: "Od Hardwireda je prošlo tri godine. Možda ćemo se nakon toga malo više usredotočiti [na nove pjesme] i ranije otići u studio." Budući da nije sudjelovao u pisanju pjesama za Hardwired... to Self-Destruct jer je 2014. u kopenhagenskoj zračnoj luci izgubio mobitel s glazbenim idejama,<ref><ref> Hammett je izjavio da za idući album ima "brdo stvari": "Spreman sam, naknadio sam gubitke i više nego što je to bilo potrebno."